Gwarezet eo bet an delenn gant ar Gelted betek fin o dizalc'h, er 18vet kantvet e bro Skoz. Telenn ar Gelted a vez anavezet diouzh he c'hef dasson toullet en un tamm haleg nemetañ, hag he c'herdin arem steniet start, heñvel o sonioù ouzh re ar c'hleier. Lakaet e veze an delenn ouzh ar galon, en tu kleiz, ha sonet e veze war bouez an ivinioù - ar c'hontrol eus an delenn modern-. An teknikoù seniñ-mañ, a estlamme outo skrivagnerien ar Grennamzer, a zo bet adkavet bremañ, ha kelennet int gant ar gevredigezh HENT TELENN BREIZH.